Ma yella deg wayen yeɛnan tasekla taqbaylit tartart ad d-naf belli tlul-d tullist, amezgun, ungal deg tegnit n umennuɣ ɣef tutlayt, imi uqbel tafsut n 1980 ur yelli ara wungal anagar “Lwali n udrar” n Belɛid At Ɛli, yerna llan ur ẓrin ara belli d ungal. Seg tallit-nni ar ass-a n wussan ungalen tteffɣen-d wa deffir wayeḍ, isdawanen rran lwelha-nsen ɣer tfellaḥt-agi n teṣleḍt n yisental yemgaraden deg wungal nekk d yiwen gar-asen.